Държавен вестник, бр. 2, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  2
говор на кризи, предотвратяване на конфликти, 
за борба с тероризма, участие в мисии на ООН, 
ОССЕ и други коалиционни формати, дейности 
по контрол на въоръженията, неразпространение 
на оръжия за масово унищожение, техните но­
сители и материалите за тяхното производство, 
международно военно сътрудничество, предос­
тавяне на хуманитарна помощ, укрепване на 
доверието и сигурността.
Мисия Принос към националната сигурност 
в мирно време – включва поддържане на способ­
ности за ранно предупреждение за потенциални 
рискове и заплахи; дейности по контрола на 
въздушното и морското пространство; операции 
по сдържане и неутрализиране на терористични 
групи; защита на стратегически обекти; защита 
и подпомагане на населението при природни 
бедствия, аварии и екологични катастрофи; неут­
рализиране на невзривени боеприпаси; оказване 
на хуманитарна помощ; съдействие за контрола 
на миграцията; спасителни и евакуационни дей­
ности; помощ, при необходимост, на други дър­
жавни органи, организации и органи на местното 
самоуправление и местната администрация за 
предотвратяване и преодоляване на последстви­
ята от терористични атаки, природни бедствия, 
екологични и индустриални катастрофи и опасно 
разпространение на инфекциозни заболявания.
· нивo на амбиция по мисиите на въоръже­
ните сили
– по мисия Отбрана
В съответствие с Конституцията на Република 
България въоръжените сили защитават сувере­
нитета и териториалната цялост на страната с 
всички разполагаеми сили и средства. Тази за­
щита се осъществява в условията на активиран 
чл. 5 от Вашингтонския договор и въоръжените 
сили я изпълняват съвместно със сили и средства 
за колективна отбрана на НАТО, определени в 
системата на общото планиране на Алианса, 
като част от тях своевременно са развърнати на 
българска територия.
При задействане на чл. 5 от Вашингтонския 
договор и действия на територията на други 
страни – членки на НАТО, въоръжените сили 
осигуряват сухопътни, военноморски и воен­
новъздушни сили от комплекта, предварително 
определен и договорен в рамките на процеса на 
отбранително планиране на НАТО. Основният 
компонент от този комплект е бригадна такти­
ческа група от Сухопътните войски на основата 
на средна механизирана бригада.
По тази мисия въоръжените сили осъщест­
вяват наблюдение, контрол и защита на въздуш­
ното пространство в рамките на интегрираната 
система за противовъздушна отбрана на НАТО, 
в т. ч. водене на самостоятелен „Air Policing“, 
а в перспектива и чрез участие в системата за 
противоракетна отбрана на НАТО; наблюдение 
и защита на морските пространства; поддържане 
в готовност на системата за ранно предупрежде­
ние и управление; поддържане на необходимите 
национални способности в състояние за функ­
циониране в съюзната система за колективна 
отбрана.
– по мисия Подкрепа на международния мир 
и сигурност 
Въоръжените сили поддържат готовност за 
участие в многонационални съюзнически и коали­
ционни сили за операции, провеждани от НАТО, 
ЕС, ООН или коалиции от държави, в отговор 
на кризи извън територията на страната (извън 
условията на член 5 от Северноатлантическия 
договор). Въоръжените сили на Република Бъл­
гария участват със сили и средства с общ личен 
състав до 10 на сто от състава на Сухопътните 
войски. В количествени параметри този принос 
се изразява в участие в продължителни операции 
с ротация едновременно със:
 един усилен батальон (бойна група) или 
повече на брой малки подразделения и средства 
от видовете въоръжени сили с въоръжение и 
техника в рамките на ресурсния еквивалент на 
нивото на амбиция (средно с 1000 души);
 Военновъздушните сили участват с два 
хеликоптера без ротация за период 6 месеца в 
рамките на една година и с необходимия личен 
състав;
 Военноморските сили участват с деклари­
раните сили в рамките на ресурсния еквивалент 
за участие на една фрегата за период от 3 до 
6 месеца в рамките на една година;
 за участие в операциите се осигуряват ло­
гистични елементи по целесъобразност.
– по мисия Принос към националната сигур­
ност в мирно време
По тази мисия въоръжените сили подпомагат 
действията на другите национални институции, 
като предоставят налични подготвени формиро­
вания в рамките на съществуващите способности 
съгласно разработените планове.
На територията на Република България въ­
оръжените сили са в готовност да предоставят 
в подходяща степен готови за използване сили и 
средства. Броят на личния състав и количествата 
средства ще нарастват в зависимост от степента 
на заплахата (условията на кризата) в рамките 
на съществуващата организационна структура. 
· минимални военни изисквания 
Минималните военни изисквания са сили и 
средства, които гарантират успешното изпълнение 
на задачите по всяка мисия. Те са дефинирани 
на базата на десет планиращи сценария, илюс­
триращи възможните ситуации за използване на 
въоръжените сили и на разработените концепции 
и профили към планиращите сценарии. 
· доктрина
Изводите по отношение на стратегическата 
среда и членството в НАТО и ЕС водят до про­
мени в концепциите и доктрините за използване 
на ВС, които са определящи за новата им струк­
тура. Необходима е промяна в концепцията за 
изграждане, бойна подготовка и използване на 
въоръжените ни сили на базата на маневрени 
бойни групи, напълно екипирани и обучени за 
участие както в отбраната на страната, така и 
в мисиите извън нейната територия.
Основни отправни точки за разработване на 
бъдещите доктрини като императив на способно­
стите са: фокус върху развитието на способностите